#### ****Zákaznícka podpora****

#### ****Informácie o spracúvaní osobných údajov****

**V týchto informáciách sa dozviete ako nakladáme s Vašimi osobnými údajmi, ako nás môžete kontaktovať, ak máte otázky k spracúvaniu Vašich osobných údajov a ďalšie dôležité informácie o spracúvaní Vašich osobných údajov. Tieto informácie sa môžu občas meniť. Aktuálne informácie týkajúce sa spracúvania Vašich osobných údajov sú zverejnené aj na našich internetových stránkach** [www.aquatrend.sk](http://www.aquatrend.sk).

Pri spracúvaní Vašich osobných údajov sa riadime Zákonom č. 18/2018 Z. z. o ochrane osobných údajov v platnom znení, Nariadením Európskeho parlamentu a Rady (EÚ) č. 2016/679 o ochrane fyzických osôb pri spracúvaní osobných údajov a súvisiacimi predpismi (ďalej len „GDPR“)

#### Prevádzkovateľ:

**AQUATREND, s.r.o.,**  Hričovská 221, 010 01 Žilina IČO: 36 406 741(ďalej len „my“)

Email: aquatrend@aquatrend.sk

Tel.: +421 915 805 497

#### Osobné údaje ktoré spracúvame:

***Identifikačné a kontaktné údaje:*** Meno, priezvisko, titul, zamestnávateľ, telefónne číslo a adresa elektronickej pošty, údaje o poskytnutej zákazníckej podpore

#### ****Na aký účel spracúvame Vaše osobné údaje:****

***Vaše osobné údaje spracúvame na účely plnenia zmluvy v zmysle čl. 6 ods. 1 písm. b) GDPR* na účely poskytovania zákazníckej podpory, zasielania informácií o riešení zákazníckej podpory a evidencie zákazníckej podpory.**

Ak ste si u nás zakúpili zariadenie, ktorého prevádzka vyžaduje pravidelnú údržbu, môžeme Vás kontaktovať s ponukou zabezpečenia a vykonania údržby. Na účely ponuky údržby spracúvame Vaše osobné údaje na základe našich ***oprávnených záujmov******v zmysle čl. 6 ods. 1 písm. f) GDPR*, ktorými sú podpora predaja našich produktov a služieb.**

Ak ste zástupca zmluvného partnera, ktorý je právnickou osobou spracúvame Vaše osobné údaje na základe našich ***oprávnených záujmov******v zmysle čl. 6 ods. 1 písm. f) GDPR,* ktorými sú uzatvorenie a plnenie zmluvy s právnickou osobou.**

#### Ako dlho Vaše osobné údaje uchovávame:

Vaše osobné údaje budeme uchovávať 10 rokov po roku, ktorého sa týkajú.

#### Ste povinný nám osobné údaje poskytnúť?

Poskytnutie osobných údajov na účely plnenia zmluvy je dobrovoľné. V prípade neposkytnutia osobných údajov Vám nemôžeme poskytnúť zákaznícku podporu.

#### S kým budú Vaše osobné údaje zdieľané?

***Sprostredkovatelia,*** ktorí môžu spracúvať Vaše osobné údaje v našom mene len na základe zdokumentovaných zmluvných pokynov:

* Poskytovatelia IT služieb

***Vaše osobné údaje nebudú prenášané do tretích krajín.***

#### Budú Vaše osobné údaje použité na automatizované individuálne rozhodovanie?

Vaše osobné údaje nebudú použité na automatizované individuálne rozhodovanie vrátane profilovania.

#### Zdroj Vašich osobných údajov:

Spracúvame Vaše osobné údaje, ktoré ste nám poskytli priamo Vy. Zdroj, z ktorého pochádzajú Vaše osobné údaje môže byť Váš zamestnávateľ ako náš zmluvný partner.

#### Aké máte práva?

###### Právo na prístup k Vašim osobným údajom

Máte právo na základe žiadosti získať od nás informácie aké osobné údaje o Vás spracúvame a poskytnutie kópie Vašich osobných údajov. Práva tretích strán však týmto nemôžu byť obmedzené.

###### Právo na opravu alebo doplnenie osobných údajov

Osobné údaje musia byť správne, aktuálne a pravdivé. Máte právo na základe žiadosti na opravu nesprávnych a na doplnenie neúplných Vašich osobných údajov. Uplatnením tohto práva nám pomôžete udržiavať Vaše osobné údaje správne a aktuálne.

#### Okrem niektorých zákonných výnimiek máte tiež nasledovné práva:

###### Právo na vymazanie osobných údajov

Máte právo požiadať o vymazanie Vašich osobných údajov, ak sa účel spracúvania skončil alebo sú osobné údaje spracúvané nezákonne.

###### Právo na obmedzenie spracúvania

Máte právo na základe žiadosti o blokovanie Vašich osobných údajov.

###### Právo na prenos Vašich osobných údajov

Máte právo na základe žiadosti získať Vaše osobné údaje ktoré o Vás spracúvame v štruktúrovanom, bežne používanom a strojovo čitateľnom formáte a máte právo požiadať o prenos týchto osobných údajov ďalšiemu prevádzkovateľovi, ak je to technicky možné. Práva tretích strán však týmto nemôžu byť obmedzené.

###### Právo namietať spracúvanie Vašich osobných údajov

Máte právo namietať voči spracúvaniu Vašich osobných údajov. Uplatnenie práva namietať však nie je absolútne. Pri uplatnení práva namietať nebudeme Vaše osobné údaje ďalej spracúvať, pokiaľ nepreukážeme nevyhnutnosť nášho oprávneného záujmu.

###### Spôsob uplatňovania práv

Vaše práva môžete uplatniť zaslaním písomnej žiadosti poštou na našu adresu alebo elektronicky na emailovú adresu aquatrend@aquatrend.sk.

Na Vašu žiadosť týkajúcu sa spracúvania osobných údajov budeme odpovedať bez zbytočného odkladu v každom prípade do jedného mesiaca od jej doručenia. V osobitných prípadoch môže byť lehota predĺžená o ďalšie dva mesiace, ale v každom prípade vás budeme o dôvodoch predĺženia lehoty informovať do jedného mesiaca od prijatia žiadosti. Informácie sa poskytujú bezplatne. Ak by však Vaše žiadosti boli neprimerané alebo často sa opakujúce môžeme požadovať primeraný administratívny poplatok za ich vybavenie.

Máte právo podať návrh na začatie konania dozornému orgánu (Úrad na ochranu osobných údajov SR, Hraničná 12, 820 07 Bratislava 27 email: statny.dozor@pdp.gov.sk), ak sa domnievate, že spracúvanie Vašich osobných údajov je v rozpore s týmito podmienkami, prípadne platnou legislatívou.

Posledná aktualizácia: september 2022